*Projekts*

LATVIJAS REPUBLIKAS MINISTRU KABINETS

2018. gada \_\_\_. \_\_\_\_\_\_\_\_ Noteikumi Nr.\_\_\_\_

Rīgā (prot. Nr. \_\_\_ \_\_.§)

**Latvijas Antidopinga biroja nolikums**

Izdoti saskaņā ar

Valsts pārvaldes iekārtas likuma

[16.panta](https://likumi.lv/ta/id/63545-valsts-parvaldes-iekartas-likums" \l "p16" \t "_blank) pirmo daļu

1. **Vispārīgie jautājumi**

1. Latvijas Antidopinga birojs (turpmāk – Birojs) ir Latvijas nacionālā antidopinga organizācija, kas ir veselības ministra pārraudzībā esoša tiešās pārvaldes iestāde. Veselības ministrs Biroja pārraudzību īsteno ar Veselības ministrijas starpniecību.

2. Biroja darbības mērķis ir antidopinga politikas īstenošana, lai nodrošinātu 2005.gada 19.oktobra Starptautiskajā konvencijā pret dopingu sportā un 1989.gada 16.novembra Eiropas Padomes Antidopinga konvencijā Nr.135 (turpmāk – antidopinga konvencijas) un to papildinājumos minēto prasību izpildi.

1. **Biroja funkcijas, uzdevumi un tiesības**

3. Biroja funkcijas un uzdevumi noteikti Sporta likumā un citos normatīvajos aktos, kas regulē antidopinga jomu.

4. Birojam ir šādas tiesības:

4.1. pieprasīt un bez maksas saņemt no valsts un pašvaldību institūcijām, kā arī fiziskām un privāto tiesību juridiskām personām Biroja funkciju un uzdevumu izpildei nepieciešamo informāciju un dokumentus;

4.2. atbilstoši kompetencei sadarboties ar valsts un pašvaldību institūcijām, fiziskām un privāto tiesību juridiskām personām, kā arī ārvalstu institūcijām;

4.3. pieaicināt ekspertus un veidot darba grupas un komisijas Biroja funkciju un uzdevumu izpildei;

4.4. slēgt uzņēmuma līgumus ar fiziskām un juridiskām personām par dopinga kontrolieru asistentu pakalpojumu saņemšanu un pilnvarot fiziskas un juridiskas personas dopinga kontroļu veikšanai;

4.5. pārstāvēt Latvijas Republiku antidopinga jautājumos starptautiskās organizācijās;

4.6. sniegt maksas pakalpojumus;

4.7. veikt citas normatīvajos aktos noteiktās darbības.

1. **Biroja darbības organizācija**

5. Biroja darbu vada direktors. Biroja direktors ir valsts civildienesta ierēdnis.

6. Biroja direktoru ieceļ amatā un atbrīvo no amata veselības ministrs. Biroja direktoram var būt vietnieks. Vietnieku ieceļ amatā un atbrīvo no amata Biroja direktors.

7. Biroja direktors veic Valsts pārvaldes iekārtas likumā noteiktās tiešās pārvaldes iestādes vadītāja funkcijas.

8. Biroja direktors nosaka Biroja organizatorisko struktūru, funkciju un uzdevumu sadalījumu Birojā.

1. **Biroja darbības tiesiskuma nodrošināšana un pārskatu sniegšana**

9. Biroja direktors nodrošina Biroja darbības tiesiskumu un ir atbildīgs par pārvaldes lēmumu pārbaudes sistēmas izveidošanu un darbību.

10. Biroja direktora faktisko rīcību un administratīvos aktus, kas pieņemti, pildot Valsts pārvaldes iekārtas likumā noteiktās funkcijas, var apstrīdēt Veselības ministrijā. Veselības ministrijas lēmumu var pārsūdzēt tiesā.

11. Birojs reizi gadā iesniedz veselības ministram pārskatu par Biroja funkciju un uzdevumu izpildi un finanšu līdzekļu izlietojumu.

1. **Noslēguma jautājums**

12. Noteikumi stājas spēkā 2018.gada 1.jūlijā.

Ministru prezidents Māris Kučinskis

Veselības ministre Anda Čakša

Iesniedzējs: veselības ministrs Anda Čakša

Vīza: Valsts sekretārs Aivars Lapiņš